Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: az 52/2002. (IX. 26.) OM rendelethez
Paragraph Index: 78

6. Az ismeretek ellenõrzési rendszere Az ellenõrzési rendszer az intézményi tantervben elõírt gyakorlati jegyek megszerzésébõl, vizsgákból — beszámolók, kollokviumok —, valamint szakmai gyakorlatok teljesítésébõl, a szakdolgozat elkészítésébõl és a záróvizsgából tevõdik össze. 6.1. A szakdolgozat A szakdolgozat a szakiránynak megfelelõ írásos, alkotó jellegû szakmai mérnöki feladat, a hallgató tanulmányaira és a hazai és nemzetközi szakirodalom tanulmányozására támaszkodva. Témája valamely mezõgazdasági témakör, illetve mûszaki létesítmény megvalósításával, mûködésével összefüggõ problémakör megoldása, melyben a hallgató az elsajátított szakmai ismereteket komplex formában alkalmazza. A szakdolgozat bizonyítja, hogy a hallgató képes az elsajátított ismeretanyag gyakorlati alkalmazására, az eredmények szakszerû összefoglalására, a képzettségének megfelelõ feladatok kreatív megoldására. A szakdolgozathoz rendelt kreditek száma: 10 kreditpont. 6.2. A záróvizsga 6.2.1. A záróvizsgára bocsátás feltételei: — a tantervben elõírt tanulmányi és vizsgakövetelmények, valamint a szakmai gyakorlatok teljesítése, — a szakdolgozat elkészítése és elfogadása. 6.2.2. A záróvizsga részei: — a szakdolgozat megvédése, — komplex szóbeli vizsga a mezõgazdasági (növénytermesztés, kertészet témakörébe tartozó tantárgyakból) és a vízgazdálkodási mûszaki tantárgyakból. 6.2.3. A záróvizsga eredménye A szakdolgozatra és védésére kapott érdemjegy kétszeres súlyszorzóval, valamint a szóbeli vizsgára adott érdemjegyek egyszeres súlyszorzóval képzett, egész számra kerekített számtani átlaga. Az oktatási miniszter 53/2002. (IX. 26.) OM rendelete a médiatervezõ szakirányú továbbképzési szak képesítési követelményeirõl

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes